kardosdrur/scandi-wiki huggingface dataset:
Milan Jira

Milan Jira (født 7. april 1935 i Prag, Tjekkiet - død 11. juli 2016) var en tjekkisk komponist, pianist og lærer.

Jira studerede klaver og komposition på Akademiet for Kultur og Musik hos Otto Hasi og Pavel Borkovec. Han har skrevet 7 symfonier, en sinfonietta, orkesterværker, kammermusik, klaverstykker, sceneværker filmmusik, vokalmusik etc. Jira har også skrevet populærmusik og optrådt med denne som sanger og pianist.

Udvalgte værker 

 7 Symfonier - for orkester
 Sinfonietta - for orkester

Eksterne henvisninger 
 om Milan Jira på www.musikweb-international.com

Komponister fra Tjekkiet
Pianister fra Tjekkiet
Lærere
Personer fra Prag
Ivo Jirásek

Ivo Jirásek (født 16. juli 1920 i Prag, Tjekkoslovakiet - død 8. januar 2004) var en tjekkisk komponist, dirigent og lærer.

Jirásek studerede komposition privat hos Otakar Sin, og senere på Musikkonservatoriet i Prag hos Alois Haba og Miroslav Krejci. Han studerede senere direktion privat hos forskellige lærere i Prag. Han var assisterende dirigent for Rafael Kubelik hos det Tjekkiske Symfoniorkester. Jirasek har skrevet 2 symfonier, orkesterværker, kammermusik, operaer, vokalmusik etc. Han underviste også som lærer i komposition privat, og dirigerede mange forskellige orkestre i Tjekkiet.

Udvalgte værker 

 Symfoni nr. 1 (1973-1974) - for Baryton og orkester
 Symfoni nr. 2 "Håbefulde Mor" (1975-1976) - for orkester

Eksterne henvisninger 
 om Ivo Jirasek
 om Ivo Jirasek på www.musicweb-international.com

Komponister fra Tjekkiet
Dirigenter
Lærere
Personer fra Prag
Ivan Jirko

Ivan Jirko (født 7. oktober 1926 i Prag - død 20. august 1978 i Dobříš, Tjekkiet) var en tjekkisk komponist, psykiater, lærer og kritiker.

Jirko studerede medicin på Prags Universitet, og komposition privat hos bl.a. Pavel Borkovec. Han har skrevet tre symfonier, orkesterværker, kammermusik, operaer, koncertmusik, vokalmusik, strygerkvartetter, sonater etc. Jirko arbejdede ved siden af sin komponistvirksomhed som psykiater og musikkritiker for Prag Avis. Han blev senere lærer i komposition på Prags Akademi for udøvende Kunst, og dramatiker på det Nationale Teater i Prag.

Udvalgte værker 

 Symfoni nr. 1 (1957) - for orkester
 Symfoni nr. 2 "År 1945" - (1962) (tilbagetrukket) - for orkester
 Symfoni nr. 3 (1976-1977) - for orkester
 4 Klaverkoncerter (?) - for klaver og orkester

Eksterne henvisninger 
 om Ivan Jirko på www.musicweb-international.com
 Ivan Jirko Diskografi

Komponister fra Tjekkiet
Psykiatere
Lærere
Kritikere
Personer fra Prag
Nozomi Okuhara

Nozomi Okuhara (født den 13. marts 1995) er en japansk badmintonspiller.

Hun vandt olympisk bronze i kvindernes single i forbindelse med de olympiske badmintonturneringer i 2016 i Rio de Janeiro.

Referencer

Eksterne henvisninger 
 

Badmintonspillere fra Japan
Olympiske bronzemedaljevindere fra Japan
Olympiske medaljevindere i badminton
Badmintonspillere ved sommer-OL 2016
Medaljevindere ved sommer-OL 2016
Badmintonspillere ved sommer-OL 2020
Deltagere for Japan ved sommer-OL 2016
Deltagere for Japan ved sommer-OL 2020
Zdeněk Jonák

Zdenek Jonak (født 25. februar 1917 i Prag, Tjekkiet - død 31. august 1995) var en tjekkisk komponist, pianist, filosof og musikolog.

Jonak studerede komposition på Musikkonservatoriet i Prag hos Jaroslav Ridky. Han har skrevet 3 symfonier, orkesterværker, kammermusik, operaer, teaterscenemusik, vokalværker, korværker, filmmusik, klaverstykker etc. Jonak var senere også leder for musikafdelingen på Prag Radio. I mange år var han en af de kendte komponister fra Tjekkiet i udlandet.

Udvalgte værker 

 Kammersymfoni nr. 1 (1964) - for orkester
 Kammersymfoni nr. 2 (19?) - for orkester
 Kammersymfoni nr. 3 (1970) - for brassband
 Sinfonietta (1990) - for orkester

Eksterne henvisninger 
 om Zdenek Jonak på www.musicweb-international.com

Komponister fra Tjekkiet
Pianister fra Tjekkiet
Personer fra Prag
B. R. Ambedkar

Bhimrao Ramji Ambedkar (født 14. april 1891, død 6. december 1956), også kendt som Babasaheb Ambedkar, var en indisk jurist, økonom, politiker og social reformator, der inspirerede den dalitiske buddhistiske bevægelse og kæmpede mod social diskrimination mod de urørlige (dalitter), mens også støtte til kvinders og arbejdskraftens rettigheder. Han var uafhængig Indiens første minister for ret og retfærdighed, arkitekten for Indiens forfatning og grundlægger til Republikken Indien.

Referencer 

Jurister fra Indien
Politikere fra Indien
Økonomer fra Indien
Arne Dyhrberg

Arne Stockholm Dyhrberg (født 30. juli 1921, død 8. december 1990) var en dansk konservator, administrerende direktør i København Zoo 1969-1978.

Dyhrberg boede fra 1944 til 1947 i det midtjylland. Han blev ansat hos borgmester og konservator Christian Aaboe Sørensen (1879-1960) i Vestergade 117 i Silkeborg og han blev involveret i modstandsbevægelsen.

Dyhrberg Var chefkonservator i de zoologiske museer i Bogor i Indonesien, Kuala Lumpur og Ottawa. Han gjorde adskillige ekspeditioner til Sumatra efter levende Sumatratigre og sumatranæsehorn og til Komodoøerne efter kæmpevaraner. I 1970 blev han optaget i Eventyrernes Klub.

Dyhrberg under administrerende direktør i København Zoo 1969. Under hans tid som leder blev omdannet fra aktieselskab til selvejende institution, hvilket betød, at zooet fik samme status som museer og andre kulturinstitutioner. Derefter blev han konsulent for diverse dyreparker.

Referencer 

Danskere i 1900-tallet
København Zoos direktører
Lars Lunding Andersen

Lars Lunding Andersen (født 1949) er en dansk zoolog, cand.scient i biologi og tidligere administrerende direktør i København Zoo 1994-2011.

Lunding Andersen var først i 1970'erne med til at opbygge Skoletjenesten på Zoologisk Museum i København og blev i 1974 headhuntet til København Zoo. Her var han først leder af Zoo-skoletjenesten (1974-1980) og herefter chef for Zooets oplysnings- og udstillingsafdelingen (1980-1994). Han blev derefter administrerende direktør (1994-2011).  Han var formand for ”Rådet for Zoologiske Anlæg” (2013-2016), der vejleder kulturministeren.

Kilder og henvisninger

Danskere i 1900-tallet
Danskere i 2000-tallet
København Zoos direktører
Zoologer fra Danmark
Husholdningsgæld

Husholdningsgæld er mængden er penge, som alle voksne i landet skylder til banker, realkreditinstitutter og lignende. Det inkluderer forbrugslån, boliglån og lignende.

Paul Krugman advarede i 2007 imod, at husholdningsgælden i USA havde nået 130 procent af husholdningens gennemsnitlige indkomst. Året efter brød finanskrisen ud. Krugman mente, at man skulle skelne mellem på den ene side den totale nationale gæld (privat og offentlig) i forhold til BNP, og på den anden side landets gæld til udlandet.

Noter og referencer 

 

Økonomi
Samfundsvidenskab
Fritz Hugo Kjærbølling

Frederik “Fritz” Hugo Kjærbølling (22. februar 1844 i Ærøskøbing-24. juni 1904 på Frederiksberg), overtog direktørposten i København Zoo efter sin far Niels Kjærbøllings død.

Fritz Hugo Kjærbølling bistod faderen med driften af Zoologisk Have, og efter faderens død drev han den videre som privat foretagende i et par år, for derefter at afhænde den til et aktieselskab 1872, hvis direktør og haveinspektør han var i to år. Men på grund af samarbejdsvanskeligheder med Eriksen trak han sig helt ud af Zoologisk Have, og helligede sig helt og holdent driften af sin gård "Julianehøj" i Brøns­høj, som han købte i 1875 og drev frem til 1903, hvor han solgte den. Derefter købte de en villa på Kochsvej 19 på Frederiksberg.

Frederik Hugo Kjærbølling var gift med Hilda Kjærbølling født Heide 17. maj 1854, i Puerto Cabello, Carabobo, Venezuela som var datter af den danske vicekonsul i Puerto Cabello Kristian Anker Rudolph Heide.
Kjærbølling døde af hjerteslag i Frederiksberg Have og begravedes på Frederiksberg Ældre Kirkegård

Kilder

Eksterne henvisninger 
 

København Zoos direktører
Danskere i 1800-tallet
Personer fra Ærøskøbing
Personer døde af hjertestop
Theodor Andreas Hirth

Theodor Andreas Hirth født 14. marts 1862 i København, død 5. september 1925, var en dansk arkitekt der især beskæftigede sig med trækonstruktioner. Han er mest kendt for at havde tegnet Zootårnet i København Zoo.

Hirth gennemgik Teknisk Skole i København og blev uddannet i Murerhåndværket. Derefter var han  elev på Kunstakademiet, hvorfra han fik afgangsbevis 1889. Efter at have assisteret Martin Nyrop 1886—1888 med konstruktionerne til udstillingsbygningerne i København 1888 og udført beregningerne hertil. Theodor Andreas Hirths hade egen tegnestue fra 1897 og beskæftigede sig med bygningskonstruktioner især med trækonstruktioner. Han udført konstruktionerne til Københavns Rådhus og Glyptoteket samt udstillingsbygningerne ved Landsudstillingen i Aarhus 1909. Han tegnede flere fabriksanlæg bland andet Maribo Sukkerfabrik og Malmö Stora Walsqvärn i Malmö. 
Han var lærer i statik ved Teknisk Skole fra 1889 til sin død. Han var formand for lærerforeningen ved Teknisk Skole 1914-1924. Han var Arkitektforenings delegerede ved ingeniørkongresser og i forsknings udvalg af teknisk art. Han var også vurderingsmand til ejendomsskyld fra 1916.

Theodor Andreas Hirths forældre var Jacob Hirth og Henriette Halberg. Han blev 1897 gift med Laura Margretha Christina Nielsen, født 7. maj 1870 i Assertorp, Sverige.

Kilder
Weilbachs kunstnerleksikon

Arkitekter fra Danmark
Personer fra København
Algarve Cup 2019

Algarve Cup 2019 var den 26. udgaven af Algarve Cup, der er en fodboldturnering for kvinder som er en turnering for inviterede hold, der afholdes hvert år i Portugal. Den fandt sted fra den 27. februar til den 6. marts 2019.

Norge slog Polen 3–0 i finalen og vandt deres femte titel, og deres første siden 1998 udgaven.

Gruppespil 
Grupperne blev annonceret i midten af januar 2019

Alle tidspunkter er lokale (UTC±0).

Gruppe A

Gruppe B

Gruppe C

Gruppe D

Hold

Slutplaceringer

Målscorere 

3 mål

  Jennifer Hermoso
  Mimmi Larsson

2 mål

  Isabell Herlovsen
  Lizzie Arnot
  Ana-Maria Crnogorčević

1 mål

  Christine Sinclair
  Wang Shanshan
  Yao Wei
  Pernille Harder
  Nadia Nadim
  Agla María Albertsdóttir
  Sara Björk Gunnarsdóttir
  Svava Rós Guðmundsdóttir
  Selma Sól Magnúsdóttir
  Margrét Lára Viðarsdóttir
  Vivianne Miedema
  Therese Sessy Åsland
  Emilie Haavi
  Caroline Graham Hansen
  Karina Sævik
  Lisa-Marie Karlseng Utland
  Patrycja Balcerzak
  Paulina Dudek
  Ewa Pajor
  Agnieszka Winczo
  Mónica Mendes
  Cláudia Neto
  Andreia Norton
  Dolores Silva
  Erin Cuthbert
  Kim Little
  Jane Ross
  Kosovare Asllani
  Nathalie Björn
  Rahel Kiwic
  Melanie Müller

1 selvmål
  Wu Haiyan (mod Norge)
  Florijana Ismaili (mod Spanien)

Referencer 

2019
Fodbold i 2019
Vestlige Tatra

De vestlige Tatrabjerge ( ; ) er et bjergområde i Tatrabjergene, der er en del af Karpaterne, og ligger i det polsk - slovakiske grænseområde. Bjergene grænser op til høje Tatra i øst, Podtatranská kotlina i syd, Chočbjergene i vest og Rów Podtatrzański ( ) mod nord. Hovedryggen er 37 kilometer lang, og bjergkæden omfatter 31 bjerge over 2.000 moh.

Vestlige Tatra er det næsthøjeste bjergkæde både i Polen og Slovakiet; dens højeste top er Bystrá på 2.248 meter. Andre bemærkelsesværdige bjerge inkluderer Jakubiná (2.194 moh.), Baranec (2.184 moh.), Baníkov (2.178 moh.), Tri kopy (2.136,3 moh.), Plačlivé (2.125,1 moh.), Ostrý Roháč (2.087,5 moh.), Volovec (polsk: Wołowiec ; 2.064 moh.) , Kasprowy Wierch (slovakisk: Kasprov vrch ; 1.987 moh.) og Giewont (1.894 moh.). I Slovakiet ligger de delvist i de traditionelle regioner Liptov og Orava . Det højeste punkt i Polen er Starorobociański Wierch (2.176 moh.).

Alle besøgende i den slovakiske del af de vestlige Tatras har siden 1. juli 2006 været forpligtet til at dække alle udgifter til evt. redning fra Mountain Rescue Service . Det er forbudt for besøgende at forlade de afmærkede turistruter, det er strengt forbudt at sove i bjergene eller tænde bål .

Inddeling 
De vestlige Tatraer er opdelt i 6 regioner på den slovakiske side og 4 på den polske side.

Den slovakiske del af vestlige Tatras:

 Osobitá (højeste punkt: Osobitá, 1.687 moh.)
 Sivý vrch (højeste punkt: Sivý vrch, 1.805 moh.)
 Liptovské Tatry (højeste punkt: Bystrá, 2.248 moh.)
 Roháče (højeste punkt: Baníkov, 2.178 moh.)
 Červené vrchy (højeste punkt: Kresanica / Krzesanica, 2.122 moh.)
 Liptovské kopy (højeste punkt: Veľká kopa, 2.052 moh.)

Den polske vestlige Tatraer:

 Grześ
 Kasprowy Wierch
 Czerwone Wierchy (svarer til Červené vrchy, højeste punkt: Kresanica / Krzesanica, 2 122 moh.)
 Ornak

Natur og beskyttelse 
De vestlige Tatras er beskyttet af nationalparkerne Tatra Nationalpark i Slovakiet og Tatra Nationalpark i Polen.

Småsøer 
Der er mellem 20 til 32 tjerner () i de Vestlige Tatras. Det nøjagtige antal er vanskeligt at få på grund af manglen på en nøjagtig definition, Følgende er en liste over 15 største tjerner i det vestlige Tatras:

Huler 
 Jaskinia Wielka Śnieżna, den største og dybeste hule i Polen
 Brestovská-hulen har unikt en underjordisk flod

Turisme 
Der er fire turistcentre inden for det vestlige Tatras-område: Zverovka, Brestová og Ťatliakova chata i den nordlige region og Žiarska chata i den sydlige region. Alle andre turistcentre ligger ved bjergenes ydre grænser for, herunder: Oravice, Zuberec, Bobrovecká vápenica, Žiar, Konská, Jakubovany - Studená dolina, Pribylina, Podbanské .

Kilder og henvisninger 

 Turistkort 1: 25000 Západné Tatry - Podbanské - Zverovka, VKÚ as Harmanec, 2008
 SummitPost.org: Vestlige Tatras

Tatrabjergene
Boogie (Genre)

Boogie (også kendt som Disco Boogie) er en musikgenre, der blev udviklet i slutningen af 1970'erne til midten af 1980'erne som en videreudvikling af disco-genren. Boogie har taget navnet fra boogie-woogie og bearbejder boogierytmer til et disco-format (udskifter ofte 4×4-beatet med et blandet 1×2-beat), med en blanding af disco, funk og soul. I dens mest typiske form, i sammenligning med det meste af dance-musik, har boogie et relativt langsommere tempo, forstærket baslinjer og soul-stilistiske vokaler, kombineret med en ren produktion og en melodisk og sofistikeret lyd. Maskindrevet rytmer og synthesizere er også almindelige, hvor det nogle gange tager form af synth-lag.

Boogie var især populært i New York og de mest relevante pladeselskaber var Prelude Records, Sam Records, Easy Street Records og Salsoul Records. Selvom denne genre gik tilbage i de senere 80'er, er den i dag forbundet med kultdyrkelse, og boogieudgivelser er eftertragtet af pladesamlere. Nogle af de mest vigtige boogie-kunstnere er D Train, Leroy Burgess (som sanger og producer), Sharon Redd, The Brooklyn, Bronx & Queens Band, Skyy og Inner Life.

Referencer 

Musikgenrer
Porntip Buranaprasertsuk

Porntip Buranaprasertsuk (født 24. oktober 1991) er en badmintonspiller fra Thailand. Buranaprasertsuk vandt sin første Super Series- titel ved 2011 India Open den 1. maj 2011 og blev den første thailandske til at vinde i kvinders singeltitel i Superseries-turneringener.

Referencer

Eksterne henvisninger 

Badmintonspillere fra Thailand
Personer fra Bangkok
Badmintonspillere ved sommer-OL 2016
Emil Brunner

Emil Brunner (født 23. december 1889 i Winterthur, død 6. april 1966 i Zürich) var en schweizisk evangelisk-reformert teolog.

Teologer
Erik Harr

Erik Harr (født 26. oktober 1969) er en dansk direktør, forfatter og ledelsesrådgiver. Erik Harr er direktør i Foreningen af Danske Lægestuderende (FADL), formand for Folkemøde Møn og bestyrelsesmedlem i FADL's Forlag og i EMCC (European Mentoring & Coaching Council) samt tidligere direktør i Gyldendal.

Privat 
Harr var fra 2003-2014 gift med Mette Frederiksen, Danmarks statsminister. De har to børn sammen.

Karriere 
Han er uddannet cand.mag. i litteraturvidenskab og fransk fra Københavns Universitet og Université-Vincennes-Saint-Denis (Paris VIII) og har en diplomuddannelse i ledelse fra Danmarks Forvaltningshøjskole.

Erik Harr har siden 2017 været direktør i FADL og ejer virksomheden Agendadesign.dk ApS, der blandt andet omfatter lederprogrammet Din Camino – find vejen i dit lederskab.

Han har tidligere været koncerndirektør i Gyldendal, kommunikationsdirektør i Danmarks Apotekerforening, kommunikationschef i Dansk Sygeplejeråd, redaktør i LO og journalist ved Morgenavisen Jyllands-Posten. 

Harr er i 2019 blevet kåret som Årets Leder af lederforeningen i Dansk Journalistforbund.

Bøger 

 Klondike & Karaoke – dansk medie- og populærkultur i 90’erne. Tiderne Skifter Forlag, redaktør (1998)
 Skift Stil – nye veje for centrum-venstre og fagbevægelsen. Tiderne Skifter Forlag (2004)
 Medielobbyisme – kunsten at sætte en dagsorden. Børsen Forlag (2006). Her introduceres begrebet medielobbyisme, der er en term inden for politisk kommunikation og interessevaretagelse. Medielobbyisme indebærer, at en organisation eller virksomhed benytter sine egne mediekanaler til at påvirke det øvrige mediebillede samtidig med, at relevante interessenter påvirkes eller inddrages i forhold til de dagsordener, organisationen er optaget af.
Skoven som samtalerum. Leder- og gruppeudvikling mens vi vandrer. Forlaget Tankegang (2020)
Møn & Mad. Sammen med Katrine Karmisholt. Forlaget Tankegang (2022)

Eksterne henvisninger 

 Din Camino – find vejen til dit lederskab  – Harrs lederprogram, hvor han bruger vandring og naturen som ramme for leder- og gruppeudvikling
 Agendadesign.dk ApS  – Harrs ledelsesrådgivning og interessevaretagelse

Referencer 

Faglitterære forfattere fra Danmark
Chan Peng Soon

Chan Peng Soon (født 27. april 1988 i George Town), er en malaysisk badmintonspiller.

Han vandt olympisk sølv i mixed double i forbindelse med de olympiske badmintonturneringer 2016 i Rio de Janeiro.

Referencer

Eksterne henvisninger 
 

Badmintonspillere fra Malaysia
Badmintonspillere ved sommer-OL 2012
Badmintonspillere ved sommer-OL 2016
Olympiske sølvmedaljevindere fra Malaysia
Olympiske medaljevindere i badminton
Trekantorm

Trekantorm (Pomatoceros triqueter) er en lille kalkrørsorm son kan kendes på sit ca. 3-5 cm lange bugtede kalkrør der har en markant køl. Det omsluttende kalkrør er normalt fasthæftet i hele sin længde og dannet gennem det levende dyrs udskillelse af et kalkholdigt sekret fra kirtler i skindet. Selve ormen viser en smuk tentakelkrone når den fisker, men den kan også trække sig tilbage i røret, der lukkes med en tallerkenformet operculum prop. Kroppen af ormen kan have flotte farver og især på tentakelkronen, som man ser stikke ud, har de enkelte radioler bånd i forskellige farver.

Trekantormen er vidt udbredt og findes i Danmark overalt fra Nordsøen til den vestlige Østersø, men er måske særligt hyppig i Limfjordsområdet, hvor den ses overalt på hårde overflader såsom sten og blåmuslingeskaller samt på bøjer og skibe hvor de kan udgøre et problem på eksempelvis skibsskruer.

Trekantormen lever af plankton og småpartikler der indfanges med tentakelkronen.

Referencer 

Ledorme
Michael Müller

Michael Müller kan henvise til:
 Michael Müller (politiker, født 1948), tysk tidligere statssekretær og medlem af Forbundsdagen
 Michael Müller (politiker, født 1964), tysk borgmester og tidligere præsident for Forbundsrådet
 Michael Müller (håndboldspiller) (født 1984), tysk håndboldspiller
Kevin Cordón

Kevin Cordón (født 28. november 1986) er en guatemalansk badmintonspiller. Han repræsenterede Guatemala under sommer-OL 2008 i Beijing, Kina, hvor han blev slået ud i første runde.

Eksterne henvisninger 

Badmintonspillere fra Guatemala
Badmintonspillere ved sommer-OL 2008
Badmintonspillere ved sommer-OL 2012
Badmintonspillere ved sommer-OL 2016
Badmintonspillere ved sommer-OL 2020
Bangkok Post

Bangkok Post er Thailands næstældste avis, etableret den 1. august 1946. Den udkommer på engelsk i et dagligt broadsheet oplag på 110.000 eksemplarer, hvoraf 80 procent distribueres i Bangkok, mens resten distribueres i provinserne.

Den første avis der udkom i Siam, der dengang var navnet for Thailand, var The Bangkok Recorder i 1844, den udkom på både thai og engelsk. Den næste avisudgivelse, var den engelsksprogede Bangkok Post.

Historie 
Bangkok Post blev etableret den 1. august 1946, af Alexander MacDonald, en tidligere amerikansk efterretningsofficer ved OSS og hans thailandske medarbejder, Prasit Lulitanond. Thailand var på det tidspunkt det eneste sydøstasiatiske land, der havde en sovjetisk ambassade. Den Amerikanske Ambassade mente, at den havde brug for en uafhængig, men generelt proamerikansk avis, for at imødegå sovjetiske synspunkter. Den første udgave var på fire sider og kostede én baht, på det tidspunkt en papirpengeseddel og en betragtelig sum penge.

Bangkok Post blev imidlertid en rimelig uafhængig avis under MacDonalds forvaltning, og den beskæftigede mange unge journalister. Alex MacDonald forlod Thailand efter et militærkup i begyndelsen af 1950'erne, og avisen har siden skiftet ejer flere gange. Største aktionærer i Post Publishing Plc, selskabet der ejer Bangkok Post, inkluderer Chirathivat-familien (ejer af Central Group), South China Morning Post i Hong Kong og GMM Grammy Pcl (Thailands største medie- og underholdningsvirsomhed).

Noter og referencer 

Aviser
Etableret i 1946
Kultur i Thailand
Medier fra Thailand
Karl Jensen-Hjell

Karl Jensen-Hjell (Til 1987: Karl Gustav Jensen-Hjell, født 26. november 1862 i Kristiania, Norge; død 7. februar 1888 i Lofthus, Hardanger) var en norsk kunstmaler.
Han studerede blandt andet i Kristiania og München, og 1886 også i Italien og Paris.

Jensen-Hjell tilhørte kredsen omkring Edvard Munch der portrætterede ham i et maleri som var Munchs bidrag til Høstutstillingen i Kristiania i 1885.

Ikke meget er kendt om Jensen-Hjells korte liv, han døde 1888 af tuberkulose, 25 år gammel.

Jensen-Hjell malede blandt andet landskaber og interiører, som Ved Vinduet, der tilhører Nasjonalgalleriet.
{|
|-valign="top"
|<center>''''</center>
|-
| valign="top" |

| valign="top" |

|}

Andre titler af Jensen-Hjell:
 Sommerdag i Valdres, privat eje
 "... I sitt siste leveår malte J.-H. i Valdres. Av tre bilder herfra, alle vist på Høstutstillingen samme år, er Sommerdag i Valdres (privat eie) det viktigste, et forsøk på å skape en sammenfattende form i sterke kontrastfarger. ..."  –  Kataloget "Høstutstillingen 1887" (pdf-fil) har for Jensen-Hjell tre billeder: 80: Sommerdag i  – 81: Fra Frydenlund i Valders – 82: Et Lensmandskontor (fra Valders) – NB: I kataloget staves 'Valders' og ikke Valdres
 Fra Capri 1886

 Referencer 

 Litteratur 
 Næss, Atle (2004): Munch : en biografi, Gyldendal, 
 Katalog : Beskrivelse kat.nr 35, side 110 i katalog 1880-erne i nordisk maleri, Statens Museum for Kunst København. marts-maj 1986 af kunsthistoriker Magne Malmanger – Her omtales Jensen-Hjell og Ved vinduet; desuden flere litteraturhenvisninger

 Eksterne henvisninger 
  Wikimedia Commons har flere filer relaterede til Karl Jensen-Hjell
 Karl Jensen-Hjell i Norsk kunstnerleksikon'' (no) (længere artikel)
 "Ved vinduet" fra Nasjonalmuseet.no



Malere fra Norge
Personer fra Oslo
Abdelmadjid Tebboune

Abdelmadjid Tebboune () (født 17. november 1945 i Mécheria, Algeriet) er en algerisk politiker, der har været Algeriets præsident siden 19. december 2019.

Noter 

Algeriets præsidenter
Politikere fra Algeriet
Nuværende statsoverhoveder
Pind

Frederik Pind Schmidt kendt under kunstnernavnet Pind er en dansk rapper.

Pind debuterede i 2018 med singlen "Torpedo". Han fik sit gennembrud med numrene "Indlæg" og "Plastic" fra EP'en Videre i 2019. I januar 2023 havde "Plastic" fået over 8 millioner afspilninger på Spotify.

Pind er født i Herning i midten af 1990'erne og opvokset i Ringkøbing. Han flyttede til København i 2016.

Referencer

Eksterne henvisninger 
 

Rappere fra Danmark
Brussels Cycling Classic 2020

Brussels Cycling Classic 2020 var den 100. udgave af cykelløbet Brussels Cycling Classic. Løbet var en del af UCI ProSeries-kalenderen og blev arrangeret 30. august 2020. Det blev vundet af belgiske Tim Merlier fra .

Resultater

Hold og ryttere

Danske ryttere 

* DNF = gennemførte ikke

Referencer

Eksterne henvisninger
 

2020
UCI ProSeries 2020